**SPrÁva o Účasti verejnosti**

**na Tvorbe právnych Predpisov**

Verejnosť bola o príprave predmetného návrhu zákona informovaná prostredníctvom predbežnej informácie č. PI/2018/105 zverejnenej na portáli Slov-Lex od 22. mája 2018 s termínom ukončenia možnosti zaslania vyjadrení 4. júna 2018. Zo zaslaného vyjadrenia Inštitútu ekonomických a sociálnych analýz (INESS) bolo do návrhu zákona zapracované upustenie od obhliadok vozidla pri evidenčných úkonoch.

Okrem toho boli zmeny v pravidlách cestnej premávky neformálne konzultované s viacerými zástupcami odbornej verejnosti a zmeny v znížení veku na vedenie nákladných vozidiel a autobusov (vodičské oprávnenia skupiny C a D) boli pôvodne pripravované na základe požiadaviek profesijných združení autodopravcov a prevádzkovateľov hromadnej prepravy osôb.